‘কহানি’ ফিল্মের বব বিশ্বাসকে মনে আছে? ঠান্ডা মাথার, হাড় হিম করা চাহনি সম্পন্ন সেই খুনি? মনে আছে নিশ্চয়ই। আজকাল নাকি রণবীর কপুরের সঙ্গে প্রায়শই দেখা যাচ্ছে সেই ববকে। কিন্তু কেন? রণবীরের সঙ্গে কি দরকার ববের?
আসলে দার্জিলিং-এ শ্যুটিং চলছে অনুরাগ বসুর পরবর্তী ছবি ‘জগ্গা জাসুস’-এর। তাতে রণবীর নায়ক। আর শাশ্বত চট্টোপাধ্যায়, ওরফে ‘কহানি’র বব-ও সেই ফিল্মে একটি চরি‌ত্রে অভিনয় করছেন। সম্প্রতি শাশ্বতর স্ত্রী মহুয়া সোশ্যাল মিডিয়ায় পোস্ট করেছেন একটি ছবি যেখানে এক মুখ হাসি নিয়ে পাশাপাশি বসে রয়েছেন শাশ্বত আর রণবীর। ছবির তলায় মহুয়া লিখেছেন, ‘‘সারাদিন শ্যুটিং-এর পর দু’জনে ‘চিল’ করছে।’’ 
ফিল্মে রণবীর-শাশ্বত রসায়ন কতটা জমবে তা জানার জন্য আমাদের অপেক্ষা করতে হবে ছবিটি মুক্তি পাওয়া পর্যন্ত। আপাতত দেখে নেওয়া যাক মহুয়ার পোস্ট করা শাশ্বত আর রণবীরের সেই ছবিটি-

আরও পড়ুন
দার্জিলিংয়ে ‘জগ্গা জাসুস’। দেখুন রণবীরের শুটিংয়ের এক্সক্লুসিভ ছবি এবং ভিডিও
১৫ দিনের জন্য ফের জুটি ক্যাট-রণবীর